钦定古今图书集成/明伦汇编/官常典/第524卷 > 张玉
## 钦定古今图书集成/明伦汇编/官常典/第524卷 > 张玉

按《元史张荣实传》：“荣实子玉，袭父职，为怀远大将军、
诸路水军万户。十六年，讨吉安叛贼有功，入朝，赐金
织文衣、弓矢、佩刀，加辅国上将军、都元帅，兼水军万
户，镇黄州。继奉旨与元帅唐兀台改立蕲黄等路都
元帅府，仍管领本道镇守军马。二十年，广东盗起，遏
绝占城粮运。二十一年，玉率兵讨平之，从参知政事”
也的迷失入朝，赐金织文衣、鞍勒弓刀。会元帅罢，命
玉充保定水军上万户。二十二年，鄱阳湖贼起，诏徙
水军万户府于南康。二十四年，从参知政事乌马儿
征交趾，累战有功。二十五年，师还安南以兵迎战，大
战连日，水涸，舟不能行，玉死焉。子辅袭。